kardosdrur/scandi-wiki huggingface dataset:
Alexander Stubb

Cai-Göran Alexander Stubb (født 1. april 1968 i Helsinki) er en finsk politiker fra det konservative Samlingspartiet. Fra 2008 til 2011 var han Finlands udenrigsminister; fra 2011 til 2014 minister for udenrigshandel og EU; fra 2014 til 2015 statsminister; og fra 2015 til 2016 finansminister. Fra 2014 til 2016 var han desuden formand for Samlingspartiet.

Stubb er finlandssvensker og er uddannet bachelor i statskundskab fra Furman University i 1993 og diploma i fransk sprog og kultur fra Sorbonne i 1994. Desuden har han en mastergrad i europæiske studier fra Europakollegiet i 1995. Endelig tog han en ph.d. i europæiske studier fra London School of Economics i 1999. 

Han har arbejdet som EU-bureaukrat, bl.a. som rådgiver for Romano Prodi og for Finlands regering under topmøder i Amsterdam og Nice. Fra 2000 var han professor ved Europakollegiet. I 2004 blev han valgt til Europaparlamentet, men udtrådte, da han 4. april 2008 blev udnævnt til udenrigsminister.

Kilder og eksterne henvisninger

 Officiel hjemmeside

Personer fra Helsinki
Medlemmer af Europa-Parlamentet fra Finland
Statsministre fra Finland
Asienmesterskabet i håndbold 2010 (kvinder)

Asienmesterskabet i håndbold 2010 for kvinder var det 13. asienmesterskab i håndbold for kvinder. Mesterskabet blev arrangeret af Asian Handball Federation og afviklet i Almaty, Kasakhstan i perioden 19. – 25. december 2010.

Mesterskabet blev vundet af værtslandet Kasakhstan, som i finalen besejrede de forsvarende mestre fra Sydkorea med 33-32. Det var Kasakhstans anden titel gennem tiden ved asienmesterskabet for kvinder – den første titel blev vundet i 2002, ligeledes på hjemmebane i Almaty. Bronzemedaljerne gik til Kina, som vandt 26-25 over Japan i bronzekampen.

Turneringen fungerede endvidere som den asiatiske kvalifikation til VM i Brasilien i 2011, idet de fire bedste hold kvalificerede sig til VM-slutrunden.

Resultater 

De otte hold var inddelt i to grupper med fire hold i hver. Hver gruppe spillede en enkeltturnering alle-mod-alle, og de to bedst placerede hold i hver gruppe gik videre til semifinalerne. De to treere gik videre til placeringskampen om 5.-pladsen, mens de to firere måtte tage til takke med at spille om 7.-pladsen.

Indledende runde

Gruppe A

Gruppe B

Placerings- og finalekampe

Kilder / eksterne henvisninger 

 Asian Handball Federation 
 Handball World Archive – Women Handball Asia 2010 Almaty (KAZ) 
 www.handball.jp 

2010 (kvinder)
Håndbold i 2010
Kvindehåndbold
Sport i Almaty
Håndbold i Kasakhstan
Saint-Paul de Vence

Saint-Paul de Vence er en mindre by i departementet Alpes-Maritimes i det sydøstlige Frankrig. Som en af de typiske – og ældste – middelalderbyer ved Rivieraen er den et velbesøgt turistmål og samtidig kendt for dens museer og gallerier for moderne og eksperimenterende kunst. Bedst kendt er nok Fondation Maeght, som ligger nær Saint-Paul de Vences gamle bydel.

Personer med tilknytning til byen 
Saint-Paul de Vence har altid været som en magnet på de kendte og berømte. Flere af dem har boet i byen, bl.a. skuespillerparret Yves Montand og Simone Signoret.

Også kunstnere har været tiltrukket af atmosfæren i Saint-Paul de Vence. Marc Chagall bosatte sig i byen og ligger begravet på byens kirkegård.

Den danske skuespiller Birgitte Reimer har i en årrække sammen med sin mand Ole Bornemann drevet restauranten "La Brouette" ved Saint-Paul de Vence.

Demografi

Billedgalleri

Links 
 Turistbureauets hjemmeside (på fransk)

Henvisninger 

Byer i Alpes-Maritimes
Los Algodones

Los Algodones, officielt Vicente Guerrero, er en lille by i den mexicanske delstat Baja California. Byen befinder sig i kommunen Mexicali, nordøst i delstaten. Byen grænser op til Yuma i Arizona, USA. Folketællinger fra 2005 viser et indbyggertal på 4 021 for Los Algodones.

Byer i Mexico
Frederiksberg Tekniske Skole

Frederiksberg Tekniske Skole lå i sin tid på Kronprinsesse Sofies Vej 35 på Frederiksberg.
Her blev i 1970´erne uddannet elektronikteknikere. Leder af af skolen var Fritz Løvschall (1938-2013). 
Der var to andre steder i landet hvor man kunne uddanne sig til elektroniktekniker.
Det var en svagstrømsuddannelse, der senere kom til at hedde elektroniktekniker. 

 Aarhus tekniske Skole
 Håndværkerskolen i Sønderborg

Skolen er nu nedlagt og benyttes nu til anden undervisning. Her hører Den Sociale Højskole nu til. 

Uddannelsen Elektroniktekniker hed en overgang IT-og elektronikteknolog og blev en videregående akademisk uddannelse der varede 2 år ud over læretiden. Uddannelsen er nu splittet op i IT-teknolog og Elektronikteknolog.

Tekniske skoler i Danmark
Tekniske Skole
Playas de Rosarito

Playas de Rosarito er en by i den mexicanske delstat Baja California. Byen er administrativt center for kommunen Playas de Rosarito. På grund af den korte afstand til Tijuana, regnes Rosarito som en del af Tijuanas storbyområde. Folketællinger fra 2005 viser et indbyggertal på 56 877 for byen.

Byer i Mexico
San Felipe (by)

San Felipe er en by i den mexikanske delstat Baja California. Byen befinder sig i kommunen Mexicali ved Cortezhavet og havde, ved folketællingen i 2005, et indbyggertal på 14 831. San Felipe befinder sig omtrent 200 kilometer syd for grænsen mod USA.

Byer i Mexico
Etableret i 1916
Dagbog fra Midten

Dagbog fra Midten er en dokumentarfilm af Christoffer Guldbrandsen, der følger det politiske parti Ny Alliance fra kort efter partiets start og frem til folketingsvalget i november 2007. Filmen består hovedsageligt af klip, der følger Naser Khader og dennes spindoktor Rasmus Jønsson. De øvrige ledende medlemmer af partiet optræder også, men mest i samspil med disse to. Filmen blev modtaget som et enestående, og til tider dybt pinligt, indblik i konflikterne mellem de ledende personer . Filmen blev først offentliggjort efter at Naser Khader havde bekendtgjort, at han forlod partiet (på daværende tidspunkt Liberal Alliance) for at blive løsgænger – formodentlig fordi den kunne give ham samarbejdsproblemer i forhold til resten af partiet.

Fodnoter

Eksterne henvisninger 
 

Dokumentarfilm fra Danmark
Danske film fra 2009
San Quintín

San Quintín er en by i den mexicanske delstat Baja California. Byen befinder sig i kommunen Ensenada, omtrent 190 kilometer syd for Ensenada. Folketællinger fra 2005 viser et indbyggertal på 5.021 for San Quintín.

Byer i Mexico
Elektronikteknolog

Elektronikteknolog hed først Elektroniktekniker og senere IT- og elektronikteknolog.

Uddannelsen er nu en kortere videregående uddannelse, der varer to år ud over læretiden.

Det er nu en akademisk uddannelse.

Eksetern henvisning 
 Elektronikteknolog 

Videregående uddannelser i Danmark
IT-teknolog

IT-teknolog hed først Elektroniktekniker og senere IT- og Elektronikteknolog.

IT-teknologuddannelsen er en erhvervsakademiuddannelse, der varer to år. På uddannelsen kan man specialisere sig i to retninger, netværk eller elektronik.

IT-Teknolog er en uddannelse på samme niveau som Elektronikteknolog.

Det er nu en akademisk uddannelse.

Kilder

Eksterne henvisninger 
 IT-teknolog

Videregående uddannelser i Danmark
C.O. Zeuthen

Christian Olavius Zeuthen (10. september 1812 i Kastrup på Amager – 23. juni 1890 på Frederiksberg) var en dansk arkitektur- og landskabsmaler.
C.O. Zeuthen var søn af skytte Peter Laurentius Zeuthen (1783-1839) og Caroline Marie født Roed (1792-1862). Han kom efter sin konfirmation i tømmerlære og begyndte samtidig at tegne på Kunstakademiet og under G.F. Hetsch for at søge uddannelse som arkitekt; senere bestemte han sig dog for malerkunsten og udstillede i 1837 sit første maleri, Esrom Kloster, solgt for 20 Rigsdaler til Kunstforeningen, der også senere erhvervede adskillige arbejder af ham: Esbønderup Kirke, Det indre af Sorø Kirke, Parti af det udvendige af Lund Domkirkes Kor, Mariakirken i Lybek og flere. Til Den Kongelige Malerisamling solgte han 1838 Det indre af Trinitatis Kirke og 1846 Sidegang i Domkirken i Lund. I 1850 interesserede han ved et par billeder af Fredericia efter bombardementet; af hans landskaber kunne nævnes Parti af Odense Aa, 1853, og Parti af Møens Klint, Formiddag, 1877; et enkelt af hans gadepartier, Den gamle Toldbod, 1879, har betydning ved sit emne. Zeuthen hævede sig som selvstændig kunstner ikke til noget højt standpunkt; det værdifuldeste arbejde, han har udrettet, er restaureringen af overkalkede vægmalerier i Roskilde og Århus Domkirker samt i Skibby Kirke. Han døde ugift i København 23. juni 1890.

Ekstern henvisning 
 

Malere fra Danmark
Personer i Dansk Biografisk Leksikon
C.O.
Oka (flod)

Oka (, ) er en 1500 km lang flod i det centrale Rusland med et afvandingsareal på 245.000 km².

Oka udspringer i det Centralrussiske Højland sydvest for Moskva, syd for Orjol, og løber mod østnordøst gennem oblasterne Orjol, Tula, Kaluga, Moskva, Rjasan og Vladimir oblaster til udmundingen i Volga ved Nisjnij Novgorod i Nisjnij Novgorod oblast stik øst for Moskva.

Oka løber blandt andet gennem byerne Orjol, Kaluga, Pushchino, Kolomna, Rjasan, Murom og Nisjnij Novgorod, der med sine (2015) indbyggere er den største bymæssige bebyggelse ved floden. Den Russiske Føderations hovedstad, Moskva, ligger ved Okas biflod Moskva.

Vandvej 

Oka er sejlbar 1200 km opstrøms til byen Tjekalina. Adskillige sluser opstrøms til Moskvaflodens udmunding sikrer sejlbarheden op til Kolomna selv under lav vandstand. Der foregår lokal passagertrafik til byen Kaluga. De vigtigste varer, der transporteres på floden er byggematerialer, træ, stenkul og olieprodukter.

Oka er via Volga tilsluttet til Det Kaspiske Hav, og over Moskva-floden, Moskvakanalen og Volga-Østersøkanalen med Østersøen. Via forgreningen fra Volga-Østersøkanalen mod nord via Hvidehavskanalen er der forbindelse til Hvidehavet. Endelig er der via Volga-Don-Kanalen og Don forbindelse til Sortehavet og dermed Middelhavet.

Noter

Eksterne henvisninger

Bifloder til Volga
Floder i Orjol oblast
Floder i Tula oblast
Floder i Kaluga oblast
Floder i Moskva oblast
Floder i Rjasan oblast
Floder i Vladimir oblast
Floder i Nisjnij Novgorod oblast
Volgabulgarske rige

Det volga-bulgarske Rige var en historisk stat, som eksisterede fra 600-tallet e.Kr. til 1200-tallet e.Kr. i området omkring floderne Volga og Kama i det nuværende Rusland.

Der findes kun få samtidige skriftlige kilder om det volga-bulgarske rige, og størstedelen af kildematerialet om staten kommer fra arabiske, persiske og russiske kilder. 

Volga-protobulgarerne kom efter protobulgarerne og var af tyrkisk oprindelse. De kom til området under khanen Kotrag, efter at være udvandret fra området omkring Azov, fra Det storbulgarske rige. Volga-protobulgarerne assimilerede sig sandsynligvis med lokalbefolkningen, som var af finsk-ugrisk  og måske også slavisk oprindelse. Volga-protobulgarerne konverterede til islam i 922 efter missionsvirksomhed ved Ibn Foslan.

Det Volga-bulgarske rige var ingen stat i moderne forstand, men snarere et halvnomadisk forbund. Volga-protobulgarerne var sandsynligvis også delvis underlagt khazarerne. Det Volga-bulgarske rige havde mindst to byer, Bolgar og Suvar, som i vid udstrækning ernærede sig ved handel mellem finsk-ugriske og russiske grupper i nord og det Østromerske rige og Bagdad-kalifatet i syd.

I 1237 kom Det Volga-bulgarske rige under mongolernes kontrol og kom senere med under Den Gyldne Horde. Senere blev det lagt under Kazan-khanatet, til det blev indlemmet i Rusland i 1552. Dette førte til, at den Volga-bulgarske kultur gradvist blev assimileret med andre kulturer i området.

Eksterne henvisninger 

Ruslands historie
Kama (flod)

Kama er den største biflod til Volga og flyder i hovedsagelig sydlig retning. Den er 1.805 km lang og har et afvandingsområde på 522.000 km². 

Kamas kilder ligger cirka 200 km vest for Perm, og floden gør et stort sving mod nord og nordøst og drejer derefter mod syd for at slutte sig til Volga 70 km syd for Kazan. Det nedre løbs bredde er 0,4-1 km, om foråret 20-30 km. Floderne Vjatka og Belaja er Kama-flodens vigtigste bifloder. Kama er en vigtig kommunikationsforbindelse (sejlbar 1.600 km frem til Visjera) og en vigtig kilde for vandkraft.

Eksterne henvisninger 

Kama-flodsystemet
Bifloder til Volga
Floder i Perm kraj
Floder i republikken Tatarstan
Floder i republikken Udmurtien
Perth and Kinross

Perth and Kinross er en af Skotlands 32 councils. Kommunen grænser op mod Clackmannanshire, Stirling (region), Fife, City of Dundee, Highland og Angus. Administrationsbyen er Perth.

Traditionelle grevskaber 
Perth and Kinross dækker det meste af de traditionelle grevskaber Perthshire og Kinross-shire.

Byer og Landsbyer 
Perth er den eneste by med city-status i området.

Byer

Landsbyer

Seværdigheder 

Ashintully Castle
Atholl Country Life Museum
Ben Lawers
Blackhall Roman Camps
Blair Atholl Mill
Blair Castle
Cateran Trail
Cairngorms National Park
Castle Menzies
Clan Donnachaidh Centre
Cluny House Gardens
Dirnanean House
Drummond Castle
Edradour Distillery
Elcho Castle
Forest of Atholl
Fortingall Yew
Glen Lyon
Grampian Mountains
Kindrogan House
Lendrick Muir School
Loch Earn
Loch Lomond and the Trossachs National Park
Loch Rannoch
Loch Tay
Melville Monument
Portmoak
Rannoch Moor
Strathearn
Whitefield Castle

Eksterne henvisninger 

Kommuner i Skotland
Skotlands geografi
Perth (Skotland)
Tallotteriet

Tallotteriet (Lotto di genova) var et lotteri, der blev oprettet i København 12. januar 1771 af Georg Detlef Friedrich Koes, kongelig preussisk første banco-direktor, efter tilladelse fra Struensee. Lotteriet blev overtaget af staten i 1772, hvor der blev indført samtidige udtrækninger i København, Altona og Wandsbek (Vandsbæk). Det statslige lotteri blev afskaffet i 1851.

Lotteriet gav anledning til talemåden "gælde ad Wandsbek til" (til tider senere forvansket til Vallensbæk), da udtrækningerne i de tre byer var selvstændige. Således gjaldt numre udtrukket i Wandsbek ikke i det københavnske lotteri. Betegnelsen gamle Ole stammer ligeledes fra tallotteriet, hvor 90 på plattysk blev betegnet "de ole (Mann)" (den gamle mand).

Litteratur 
Troels Balslev Wingender: "Lykkehjulet" (Skalk 1983 nr. 5, s. 16-17)

Eksterne henvisninger
Tallotteriet 

Etableret i 1771
Lotterier
Teodor Lippmaa

Teodor Lippmaa (indtil 1935 Lipman ; født 17. november 1892 i Riga, død 27. januar 1943 i Tartu) var en estisk botaniker og plantegeograf.

Livsbane og videnskabeligt arbejde 

Han afsluttede sin uddannelse i 1925 ved det naturvidenskabelige fakultet ved Tartu Universitet (estisk: Tartu ülikool) og blev i 1926 docent og fra 1930 det botaniske instituts og Botanisk Haves direktør.
I 1939 blev han indvalgt som medlem i det Estiske Videnskabsakademi (estisk: Eesti Teaduste Akadeemia).

Han havde et bredt virkefelt. Først og fremmest undersøgte han grundigt Estlands plantedække og plantesamfunds sammensætning desuden plantepigmenters økofysiologi. Han var blandt de første til at bruge den kromatografiske adsorptionsmetode. Under hans ledelse påbegyndtes i 1934 en komplet kortlægning af Estlands plantefordelingsforhold. Under dette arbejde udvikledes en ny metode (estisk: sünuuside meetod).

Han undersøgte Lapland, Alperne, Nordamerika plantesamfund, plantesafternes farvebestanddele og bidrog til udviklingen af Estlands naturfredning. 

I årene 1935–1938 var han formand for Naturfredningsrådets (estisk: Looduskaitse Nõukogu esimees) og samtidig 1935 en af forslagsstillerne til en ny naturfredningslov. I årene 1939–1941 var han Naturforsknings Foreningens (estisk: Loodusuurijate Selts) formand.

Lippmaa og hans familie blev dræbt i 1943 under et sovjetisk flybombeangreb på Tartu, da en af bomberne faldt i Lippmaas lejlighed i den botaniske have. Den eneste, der overlevede af familiens medlemmer, var Endel Lippmaa, som ikke var hjemme. 

I året 1982 opsattes i Tartu Universitets Botaniske Have et mindesmærke for Teodor Lippmaa, udformet af Olav Männi.

Lippmaa ligger begravet på Rahumäe kirkegård i Tallinn.

Familieforhold 

Hans søn er den tidligere estiske videnskabsmand og politiker Endel Lippmaa.

Forfatterskab 

 T. Lippmaa: "Kahe huvitava taime leid Abruka saarel" (Eesti Loodus 1933, 1: 26-27);
 T. Lippmaa: "Eesti põisikulised (Splachnaceae)" (Eesti Loodus 1934, 5: 99-102);
 T. Lippmaa: "Une analyse des forests de l’ile estonienne d’Abruka (Abro) sur la base des associationes unistrates" (Acta et Comm. Univ. Tartu 1935, 28);
 T. Lippmaa: "Helgik (Schistostega osmundaceae (Dicks.) Mohr" (Eesti Loodus 1935, 1: 6-8)
 T. Lippmaa: "Eesti lehtsamblaid. [On Estonian Musci.]" (Eesti Loodus 1936, 3: 111-117)

Eksterne henvisninger 

 Endel Lippmaa  beretter om sin fader, programmet "Kukkuv õun" (oversat: Faldende æble), 28. september 2008 (estisk)
 Aveliina Helm: "Teodor Lippmaa 110. 17.11.1892 – 23.01.1943" (Samblasŏber nr 5, 2002; s. 19-21) (estisk)

Noter 

Botanikere fra Estland
Geografer fra Estland
Personer fra Riga
Blålyn

Et blålyn (M.66) er et kanonslag der bruges i den danske hær for at simulere en granat eller et skud. M.66 blev først brugt i 1966 da det blev indført. Diameteren er 32 millimeter og længden er 275 millimeter. M.66 bliver tændt ved at man stryger det på en tændstikpakke. Efter 8-10 sekunder sprænger det med et højt brag. Blandingen i M.66 er 26 gram blitzpulver(Aluminiumspulver, Bariumnitrat og Kaliumperklorat) og det vejer cirka 65 gram

Våben
Terminal (band)

terminal er et dansk band fra Jylland, nu hjemmehørende i København.

Bandet underskrev i 2008 kontrakt med selskabet Trechoma Records. Videoen til singlen "Chasing Light" fra debutalbummet "Bring Forth the Few" blev i sommeren 2010 sat i tv-rotation på amerikanske mtvU, blandt kunstnere som Paramore, Linkin Park, MUSE og mange flere. Den blev endvidere vist på VH1, GAFFA.tv, Frequency.com og Spike.com og i det danske tv-program Boogie.

terminal besøgte i efteråret 2010 MTV's afdeling i Los Angeles og spillede i den forbindelse en akustisk showcase for MTV, Spike TV, Nickelodeon og flere afdelinger – som det første danske band nogensinde. Udover besøget hos MTV spillede bandet showcases for pladeselskaber som Universal, American Recordings og Atlantic Records.

terminal indspillede i efteråret 2010 fire numre i Bad Coffee Studios til en EP'en "Ignite the World – The EP", der udkommer onsdag d. 26. januar ved et verdensomspændende digitalt release. Bandet offentliggjorde for nylig tracklisten til EP'en.

Bandet underskrev i sommeren 2010 kontrakt med amerikanske MillionDollarManagement., men i slutningen af 2011 valgte bandet at frigøre sig fra deres management.

Diskografi

Eksterne henvisninger 
 Terminal hitter på MTV i USA 21.06.2010 på gaffa.dk

Musikgrupper fra Danmark
Musikgrupper fra 2007
Fast Five

Fast Five (også kendt som Fast & Furious 5 eller Fast & Furious 5: Rio Heist) er den femte film i den amerikanske actionfilmserie The Fast and the Furious. Manuskriptet er skrevet af Chris Morgan og instrueret af Justin Lin og havde premiere i 2011.

Det er fortsættelsen til de tidligere 4 film, som alle nogenlunde har delt navnet Fast and Furious. Fast Five skulle være slutningen på den ellers delvise berømte bil/race serie.

Blandt medvirkende skuespillere er : Vin Diesel, Paul Walker, Tyrese Gibson, Dwayne Johnson, Michelle Rodriguez, Jordana Brewster og Ludacris.

Eksterne henvisninger 
 

Amerikanske film fra 2011
The Fast and the Furious
Engelsksprogede film
Jean-Michel Atlan

Jean-Michel Atlan (23. januar 1913 i Constantine – 12. februar 1960 i Paris) var en fransk maler.

Atlan blev født i Constantine i Algeriet, og flyttede til Paris i 1930. Han læste filosofi ved Sorbonne. Han begyndte som autodidakt maler i 1941. Han blev arresteret for at være jøde og for sine politiske aktiviteter i. Han foregav at være sindssyg og blev dømt til ophold på Sainte Anne Asylum. Han udgav en lille digtsamling i 1944 og havde sin første udstilling på Gallerie Arc en Ciel. I 1946 traf han Asger Jorn og blev senere medlem af COBRA. Atlans atelier blev mødested for gruppen i Paris. 
Atlan døde i Paris og ligger begravet på Cimetière du Montparnasse.

Eksterne henvisninger 
 Biografi med billeder fra Galerie Birch, København 
 Jean-Michel Atlan: biografi på fransk
 

Malere fra Frankrig
Digtere fra Frankrig
Franskmænd i 1900-tallet
Karna Bjarup

Karna Bjarup født 20. november 1943 er en tidligere dansk atletikudøver.

Karna Bjarup startede karrieren i Nakskov IK og kom 1970 til Grenå IF. Hun vandt det danske meterskab på 1500 meter 1970 og 1972 samt 3000 meter 1973.
Hun satte dansk rekord på 1500 meter med tiden 4:35.4 i Berlin 2. august 1970.
Hun er stadig aktiv i Skive AM, 2004 blev hun nummer to på maraton ved veteran-EM i aldersgruppen 60-64 år med tiden 3:46,09.

Karna Bjarup er lærer på Resen Skole i Skive. Hun har siden 1981 undervist i fysik/kemi, biologi, tysk og idræt.

Danske mesterskaber 

  1974 3000 meter 10:04.4
  1974 1500 meter 4:29.4
  1973 3000 meter 10:01.0
  1973 1500 meter 4:29.7
  1972 1500 meter 4:32.6
  1972 800 meter 2:13.7
  1970 1500 meter 4:40.8
  1970 800 meter 2:16.1
  1966 800 meter 2:15.7
  1964 800 meter 2:17.2
  1963 800 meter 2:22.6

Eksterne henvisninger 
 DAF i tal – Karna Bjarup

Mellemdistanceløbere fra Danmark
Atleter fra Nakskov IK
Atleter fra Grenå IF
Lærere fra Danmark
Maratonløbere fra Danmark
Wellington Phoenix FC

Wellington Phoenix Football Club er en professionel fodboldklub fra Wellington, New Zealand. Klubben spiller i Football Federation of Australia A-League. Ricki Herbert var træner siden klubbens start i A-League i august 2007, men i 2013 tog Ernie Merrick over. Den nuværende anfører er Andrew Durante. Klubbens højeste indsats har været at nå A-League Preliminary Final i 2010.

Fodboldklubber i New Zealand
A-league hold